钦定古今图书集成/明伦汇编/氏族典/第089卷 > 卢宗哲
## 钦定古今图书集成/明伦汇编/氏族典/第089卷 > 卢宗哲

按《德州志》：宗哲，字濬卿，德州卫人。其先家涞水，中嘉
靖乙未进士。上亲试庶吉士，得三十人，宗哲居首，授
翰林院检讨，升南国子监司业。考满，严分宜欲笼致
之，宗哲曰：“某来考绩，不来讲，迁官也。”乃以为南尚宝，
徙通议。居三年，召为太常，提督四译馆，擢南太仆。计
马蕃息，入为光禄卿。久之，推户部侍郎分宜居中，不报请告归。